র্গ্যাল-দ্বাং-'ব্রুগ-পা

র্গ্যাল-দ্বাং-'ব্রুগ-পা () বা 'ব্রুগ-ছেন () তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রধানের সাম্মানিক উপাধি। দ্বাদশ শতাব্দীর বৌদ্ধ পণ্ডিত গ্ত্সাং-পা-র্গ্যা-রাস-য়ে-র্দো-র্জে এই উপাধি প্রথম ধারণ করেন।

 ইতিহাস 

'ব্রুগ-পা-ব্কা'-ব্র্গ্যুদ ধর্মীয় গোষ্ঠীর দর্শনের উৎপত্তি ব্কা'-ব্র্গ্যুদ ধর্মসম্প্রদায়ের অন্যান্য ধর্মীয় গোষ্ঠীর মতোই তিলো পার মাধ্যমে হয়। তিলো পার থেকে তার শিক্ষা নারো পা, মার-পা-ছোস-ক্যি-ব্লো-গ্রোস, র্জে-ব্ত্সুন-মি-লা-রাস-পা, স্গাম-পো-পা-ব্সোদ-নাম্স-রিন-ছেন, রাস-ছুং-র্দো-র্জে-গ্রাগ্স-পা, ফাগ-মো-গ্রু-পা-র্দো-র্জে-র্গ্যাল-পোর মাধ্যমে এক দীর্ঘ সময় পরে গ্লিং-রাস-পা-পে-মা-র্দো-র্জে নিকটে পৌঁছয়। গ্লিং-রাস-পা-পে-মা-র্দো-র্জে প্রথম 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠা করেন। তিনি প্রথম র্গ্যাল-দ্বাং-'ব্রুগ-পা উপাধিধারী গ্ত্সাং-পা-র্গ্যা-রাস-য়ে-র্দো-র্জের শিক্ষক ছিলেন। দ্বিতীয় র্গ্যাল-দ্বাং-'ব্রুগ-পা ও রালুং বৌদ্ধবিহারের ত্রয়োদশ প্রধান লামা কুন-দ্গা'-দ্পাল-'ব্যোর তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে গ্ত্সাং-পা-র্গ্যা-রাস-য়ে-র্দো-র্জের অবতাররূপে ব্যা পরিবারগোষ্ঠীর 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। ১৫২৩ খ্রিষ্টাব্দে 'জাম-দ্ব্যাংস-ছোস-ক্যি-গ্রাগ্স-পার মৃত্যু হলে কোংপো অঞ্চল থেকে কুন-ম্খ্যেন-পে-মা-দ্কার-পোকে পরবর্তী র্গ্যাল-দ্বাং-'ব্রুগ-পা হিসেবে চিহ্নিত করা হয়। অপরদিকে কুন-দ্গা'-দ্পাল-'ব্যোরের পর তার ভ্রাতা নাং-সো-রিন-ছেন-ব্জাং-পোর ()http://www.tbrc.org/#!rid=P4477 বংশ থেকে রালুং বৌদ্ধবিহারের প্রধান লামা নির্বাচন করা হয়। পরবর্তীকালে নাং-সো-রিন-ছেন-ব্জাং-পোর প্রপৌত্র মি-ফাম-ছোস-র্গ্যাল ()http://www.tbrc.org/#!rid=P2629 রালুং বৌদ্ধবিহারের সপ্তদশ প্রধান লামা হিসেবে নির্বাচিত হন।

১৫৯২ খ্রিষ্টাব্দে কুন-ম্খ্যেন-পে-মা-দ্কার-পোর মৃত্যু হলে ছোংয়ে অঞ্চলের রাজপুত্রের পুত্র দ্পাগ-ব্সাম-দ্বাং-পো এবং রালুং বৌদ্ধবিহারের প্রধান লামা মি-ফাম-ছোস-র্গ্যালের পুত্র ঙ্গাগ-দ্বাং-র্নাম-র্গ্যালের মধ্যে কে পরবর্তী অবতার সেই নিয়ে বিতর্ক শুরু হয়ে যায়। এই দ্বন্দ্বে তিব্বতের তৎকালীন রাজনৈতিক ও ধর্মীয় ভাবে গুরুত্বপূর্ণ ব্যক্তিদের অধিকাংশ জড়িয়ে পড়েন। একদিকে যেমন কুন-ম্খ্যেন-পে-মা-দ্কার-পোর ঘনিষ্ঠ বৌদ্ধভিক্ষু ল্হা-র্ত্সে-বা-ঙ্গাগ-দ্বাং-ব্জাং-পো () এবং দ্রুক সাঙ্গাগ ছোলিং বৌদ্ধবিহারের ভিক্ষুরা দ্পাগ-ব্সাম-দ্বাং-পোকে সমর্থন করেন, অন্যদিকে র্গ্যা পরিবারগোষ্ঠীর রালুং বৌদ্ধবিহারের ভিক্ষুরা ঙ্গাগ-দ্বাং-র্নাম-র্গ্যালকে পরবর্তী র্গ্যাল-দ্বাং-'ব্রুগ-পা হিসেবে নির্বাচন করেন। এই বিতর্ক নতুন মাত্রা নেয় যখন মধ্য তিব্বতের তৎকালীন শাসক গ্ত্সাং-পা রাজবংশের ফুন-ত্শোগ্স-র্নাম-র্গ্যাল দ্পাগ-ব্সাম-দ্বাং-পোকে সমর্থন করেন। এই ঘটনায় 'ব্রুগ-পা-ব্কা'-ব্র্গ্যুদ ধর্মীয় গোষ্ঠী উত্তর ও দক্ষিণ এই দুই ভাগে বিভক্ত হয়ে পড়ে এবং ঙ্গাগ-দ্বাং-র্নাম-র্গ্যাল হিমালয়ের দক্ষিণে এক নতুন রাজ্যের স্থাপন করেন, যা বর্তমানে ভুটান নামে পরিচিত। 

 তালিকা 

র্গ্যাল-দ্বাং-'ব্রুগ-পানামওয়াইলি প্রতিলিপিকরণজীবনকাল প্রথম  গ্ত্সাং-পা-র্গ্যা-রাস-য়ে-শেস-র্দো-র্জে  gtsang pa rgya ras ye shes rdo rje  ১১৬১ - ১২১১ দ্বিতীয়  কুন-দ্গা'-দ্পাল-'ব্যোর  kun dga’ dpal ’byor  ১৪২৮ - ১৪৭৬ তৃতীয়  'জাম-দ্ব্যাংস-ছোস-ক্যি-গ্রাগ্স-পা
   'jam dbyangs chos kyi grags pa  ১৪৭৮ - ১৫২৩ চতুর্থ  কুন-ম্খ্যেন-পে-মা-দ্কার-পো  kun mkhyen pe ma dkar po  ১৫২৭ - ১৫৯২ পঞ্চম  দ্পাগ-ব্সাম-দ্বাং-পো  dpag bsam dbang po  ১৫৯৩ - ১৬৪১ ষষ্ঠ  মি-ফাম-দ্বাং-পো  mi pham dbang po  ১৬৪১ - ১৭১৭ সপ্তম  'ফ্রিন-লাস-শ্রিং-র্তা  ’phrin las shing rta  ১৭১৮ - ১৭৬৬ অষ্টম  কুন-গ্জিগ্স-ছোস-ক্যি-স্নাং-বা  kun gzigs chos kyi snang ba  ১৭৬৮ - ১৮২২ নবম  মি-'গ্যুর-দ্বাং-র্গ্যাল  mi ’gyur dbang rgyal  ১৮২৩ - ১৮৮৩ দশম  মি-ফাম-ছোস-ক্যি-দ্বাং-পো  mi pham chos kyi dbang po  ১৮৮৪ - ১৯৩০ একাদশ  ব্স্তান-'দ্জিন-ম্খ্যেন-রাব-দ্গে-লেগ্স-দ্বাং-পো  bstan ’dzin mkhyen rab dge legs dbang po  ১৯৩১ - ১৯৬০ দ্বাদশ  'জিগ্স-মেদ-পে-মা-দ্বাং-ছেন  ’jigs med pe ma dbang chen  ১৯৬৩ - 

 তথ্যসূত্র 

 আরো পড়ুন 




বিষয়শ্রেণী:তিব্বতী বৌদ্ধ উপাধি
বিষয়শ্রেণী:দ্রুকপা কাগ্যু
বিষয়শ্রেণী:দ্রুকছেন